L'alcalde de Sagunt rep el president de l'Associació de jueus romanesos víctimes de l'holocaust
04 de maig 2018

​ ![](/media/eecbvv4j/88-1_cuerpo.jpg)

L'alcalde de Sagunt ha rebut este matí al president de l'Associació de jueus romanesos víctimes de l'holocaust. Liviu Beris, romanès jueu de 90 anys, és un dels supervivents de l'holocaust. A més, a la recepció han assistit membres de la comunitat romanesa establida a Sagunt i d'altres punts de la Comunitat Valenciana, així com Manuel Civera i Amadeo Ribelles.

Quico Fernández ha destacat esta visita com “**una de les més emocionants d'esta etapa com a alcalde, perquè ens ha visitat Liviu Beris, una persona que amb 90 anys va estar en un camp de concentració, és un dels pocs supervivents i representants d'una de les comunitats més perseguides en la història**”. Fernández ha assegurat que Liviu “**ha compartit coneixements, ha pogut veure de primera mà la nostra ciutat, el ric patrimoni jueu, ja que Sagunt és una ciutat de llarguísima tradició històrica i amb un passat jueu important**”.

![](/media/ik2nlh05/88img_4639_cuerpo.jpg)  

A més de visitar el patrimoni jueu, “**Liviu ha vist els valors que, encara hui en dia, podem compartir, com són la tolerància, la pau, la justícia i la condemna dels totalitarismes dels quals ell i la seua comunitat van ser víctimes**”. Per este motiu, l'alcalde ha assegurat que “**sempre anem a reivindicar la defensa dels drets humans que tan sovint en la història i d'una manera molt clara en el segle XX han sigut vulnerats, tant pels representants del feixisme totalitari com de règims totalitaris d'un altre signe. Per a nosaltres és una satisfacció tindre les portes obertes a totes les persones que viuen en la nostra ciutat o que representen a comunitats que viuen en la nostra ciutat**”.

![](/media/dxlbwshq/88img_4636_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-rep-el-president-de-l-associacio-de-jueus-romanesos-victimes-de-l-holocaust/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-rep-el-president-de-l-associacio-de-jueus-romanesos-victimes-de-l-holocaust/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-rep-el-president-de-l-associacio-de-jueus-romanesos-victimes-de-l-holocaust/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-rep-el-president-de-l-associacio-de-jueus-romanesos-victimes-de-l-holocaust/)